**Miniplanetārijs (nodarbība – lekcija)**

**Mērķis:** iepazīstināt apmeklētājus arzvaigžņoto debesi un astronomiskajiem objektiem.

**Mērķauditorija:** skolēni, studenti, visi interesenti.

**Skaits:** līdz 70 cilvēku.

**Ilgums**: 1 stunda.

**Izvēlētās metodes:**

* stāstījums par zvaigžņoto debesi;
* zvaigžņotās debess demonstrējumi uz ekrāna;
* videomateriālu demonstrēšana;
* atbildes uz jautājumiem pēc nodarbības.

**Nodarbības saturs**

Seansu temati pēc izvēles:

• **Ceļojums Saules sistēmā**. Virtuāls kosmiskais ceļojums uz Mēnesi, Sauli un astoņām lielajām Saules sistēmas planētām (Merkuru, Venēru, Zemi, Marsu, Jupiteru, Saturnu, Urānu, Neptūnu), iepazīstot apstākļus uz katra debess ķermeņa. Tematā iekļauti divi atbilstoša satura videomateriāli (katra ilgums ap 7 minūtēm, angļu valodā, subtitri latviešu valodā).

• **Iepazīsim zvaigznājus!** Tiek demonstrēti raksturīgākie zvaigznāji, kas redzami dažādos gadalaikos un visu cauru gadu. Sniegti orientieri zvaigznāju atrašanai un teikas par zvaigznāju izcelšanos. Iespēja tuvplānā aplūkot zīmīgākos astronomiskos objektus. Tematā iekļauti divi atbilstoša satura videomateriāli (katra ilgums ap 7 minūtēm, angļu valodā, subtitri latviešu valodā).

• **Stāsti par zvaigžņu dzīvi**. Caur konkrētiem piemēriem aplūkota zvaigžņu evolūcija no zvaigžņu veidošanās miglājos līdz sarkanā milža fāzei, pārnovu sprādzieniem, baltajiem punduriem, neitronu zvaigznēm un melnajiem caurumiem. Tematā iekļauti divi atbilstoša satura videomateriāli (katra ilgums ap 7 minūtēm, angļu valodā, subtitri latviešu valodā).

• **Kas šobrīd redzams debesīs?** Šajā miksētajā tematā, kurā apvienoti trīs iepriekšējo tematu elementi, sniegts pārskats par attiecīgajā gadalaikā redzamajiem zvaigznājiem, planētām un citiem debess objektiem. Tematā iekļauti divi atbilstoša satura videomateriāli (katra ilgums ap 7 minūtēm, angļu valodā, subtitri latviešu valodā).

**Pieteikšanās**: Bērnu vai pieaugušo grupām ir iespējams pieteikties uz planetārija seansiem pirmdienās pl. 10.00 – 11.00 vai 11:00 – 12:00 vai 12:00 – 13:00 vai 17:00 – 18:00, ceturtdienās 14:30 – 15:30 vai 17:00 – 18:00. Grupā jābūt vismaz 10 cilvēkiem. Grupa var izvēlēties nodarbības tematu un stāstījuma valodu (latviešu, krievu, angļu). Pieteikties pa tālruni 26539970 vai e-pastu gunta.vilka@lu.lv.

Grupu pieteiktie seansi tiks savlaicīgi izziņoti LU Muzeja vietnē, lai uz tiem var pieteikties arī individuālie apmeklētāji.

Ja grupa nevar ierasties uz seansu, lūdzam to paziņot savlaicīgi uz e-pasta adresi gunta.vilka@lu.lv vai pa tālruni 26539970.

**Dalības maksa:**

* pieaugušajiem – 4 EUR personai;
* skolēniem, citu augstskolu studentiem, pensionāriem, invalīdiem – 3 EUR;
* LU studentiem un darbiniekiem – bez maksas.